《送乐德敬甘肃儒学提举》
元代·袁桷

磅礴坤舆总帝图，手提文印化沮渠。旋宫更问《凉州》谱，尚右时通梵国书。

枸杞夜号端入驿，蒲萄秋落易盈车。飞沙斜日频回首，归雁相迎亦惘如。

作者简介：（1266—1327）庆元路鄞县人，字伯长，号清容居士。举茂才异等，起为丽泽书院山长。成宗大德初，荐授翰林国史院检阅官。进郊祀十议，礼官推其博，多采用之。升应奉翰林文字、同知制诰，兼国史院编修官。请购求辽、金、宋三史遗书。英宗至治元年，官翰林侍讲学士。泰定帝泰定初辞归。桷在词林，朝廷制册、勋臣碑铭，多出其手。卒谥文清。著有《易说》、《春秋说》、《延祐四明志》、《清容居士集》。